ROBINS แนวโน้มกำไรดี ปี 62
มีการวิเคราะห์กันว่ากำไรสุทธิของ ROBINS ในช่วงปี 61 จะอยู่ที่ 3,000 ล้านบาท เพิ่มขึ้น 10.2% จากงวดเดียวกันของปีก่อนจากอัตราการเติบโตของยอดขายสาขาเดิม ขณะที่อัตรากำไรขั้นทรงตัวที่ และมีอัตราการเติบโตของรายได้ค่าเช่าที่ 10%
25 ม.ค. 2562

คุณค่าบริษัท
มีการวิเคราะห์กันว่า กำไรสุทธิของ บริษัท โรบินสัน จำกัด (มหาชน) หรือ ROBINS ในช่วงปี 2561 จะอยู่ที่ 3,000 ล้านบาท เพิ่มขึ้น 10.2% จากงวดเดียวกันของปีก่อน ซึ่งจะมาจาก SSSG (อัตราการเติบโตของยอดขายสาขาเดิม) ที่ 0.8% ขณะที่ GPM (อัตรากำไรขั้นต้น) ทรงตัวที่ 24.9% และอัตราการเติบโตของรายได้ค่าเช่าที่ 10%
ขณะที่ในงวดไตรมาส 4/2561 คาดว่ากำไรสุทธิจะทำสถิติสูงสุดใหม่ที่ 899 ล้านบาท (เพิ่มขึ้น 9.6% จากงวดเดียวกันของปีก่อน และเพิ่มขึ้น 35.3% จากงวดไตรมาสก่อน) โดย SSSG น่าจะเพิ่มขึ้นเล็กน้อยเป็น 0.5% จาก 0.2% ในไตรมาส 3/2561 จากภาวะการจับจ่ายใช้สอยที่ดีขึ้นทั้งในกรุงเทพฯ และต่างจังหวัด โดยในไตรมาส 4/2561 มีการเปิดห้างใหม่หนึ่งแห่งคือ  Robinson Lifestyle ชัยภูมิ ซึ่งทำให้จำนวนห้างทั้งหมดที่เปิดให้บริการอยู่เพิ่มขึ้นเป็น 48 แห่ง
ทั้งนี้คาดว่า GPM  ในไตรมาส 4/2561 จะอยู่ที่ 25.2% ทรงตัวจากงวดเดียวกันของปีก่อน แต่เพิ่มขึ้นจาก 24.2% ในไตรมาส 3/2561 จากปัจจัยด้านฤดูกาล คาดว่ารายได้ค่าเช่าจะเพิ่มขึ้น 12.1% จากงวดเดียวกันของปีก่อน และ 3% จากไตรมาสก่อน เป็น 981 ล้านบาท ตามพื้นที่เช่าที่เพิ่มขึ้นประมาณ 8-9% จากงวดเดียวกันของปีก่อนจากการเปิดห้างใหม่ในช่วง 12 เดือนที่ผ่านมา และการปรับขึ้นค่าเช่าอีกปีละ 3-5%
การปรับสมมติฐานข้างต้นของนักวิเคราะห์จะทำให้ประมาณการกำไรสุทธิปี 2562 อยู่ที่ 3.5 พันล้านบาท เพิ่มขึ้น 17.6% จากงวดเดียวกันของปีก่อน ซึ่งจะมาจาก SSSG ที่ 3.0%, GPM ที่ 25.1% และอัตราการเติบโตของรายได้ค่าเช่าที่ 8.5% มองว่าการเติบโตที่ระดับนี้ทำให้บริษัทเป็นหุ้นที่เติบโตสูงเป็นอันดับสองของกลุ่มซึ่งคาดว่าจะโตในช่วง 4.6-18.5%
ในขณะที่นักวิเคราะห์ บล.เคจีไอ ประเมินราคาเป้าหมายปี 2562 ที่ 82 บาท โดยยังมี upside อีก 18.8% ซึ่งราคาเป้าหมายคิดเป็น PER ปี 2562 ที่ต่ำเพียงแค่ 21.6. เท่า เท่านั้น เมื่อเทียบกับหุ้นอื่นในกลุ่มซึ่งอยู่ในช่วง 27.1-31.2 เท่า
นอกจากนี้ แผนการขยายธุรกิจและการปรับขึ้นค่าเช็คจะช่วยหนุนการเติบโตของรายได้ค่าเช่าในระยะยาว ช่วยลดความผันผวนของผลประกอบการของ ROBINS
ดังนั้น จึงยังคงคำแนะนำ “ซื้อ” สำหรับ ROBINS
…
ผู้ถือหุ้นรายใหญ่
รายชื่อกรรมการ